**Αθήνα / Athens 9/04/2015
Αρ. Πρωτ. / Ref. Nr: 843**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΕΚΠΑΙΔΕΥΟΜΕΝΩΝ**

**ΣΤΟ ΠΡΟΓΡΑΜΜΑ ΕΞΕΙΔΙΚΕΥΣΗΣ ΑΙΡΕΤΩΝ ΣΤΕΛΕΧΩΝ ΚΑΙ ΕΡΓΑΖΟΜΕΝΩΝ ΤΟΥ ΑΝΑΠΗΡΙΚΟΥ ΚΙΝΗΜΑΤΟΣ ΣΤΟ ΣΧΕΔΙΑΣΜΟ ΠΟΛΙΤΙΚΗΣ ΓΙΑ ΘΕΜΑΤΑ ΑΝΑΠΗΡΙΑΣ (ΥΠΟΕΡΓΟ 1 ΔΡΑΣΗ 2 )**

**ΤΟΥ ΕΡΓΟΥ**

**«ΠΡΟΓΡΑΜΜΑΤΑ ΔΙΑ ΒΙΟΥ ΕΚΠΑΙΔΕΥΣΗΣ ΓΙΑ ΤΗΝ ΑΝΑΠΗΡΙΑ Α.Π. 7,8,9»**

**Η Εθνική Συνομοσπονδία Ατόμων με Αναπηρία (Ε.Σ.Α.μεΑ.),** Ν.Π.Ι.Δ.- Μη Κερδοσκοπικού Χαρακτήρα, στο πλαίσιο **του Ε.Π. «ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ»**,ΚΑΤΗΓΟΡΙΑ ΠΡΑΞΕΩΝ «Λοιποί Φορείς Παροχής Δια Βίου Εκπαίδευσης» της προγραμματικής περιόδου «ΕΣΠΑ 2007-2013», με τη συγχρηματοδότηση της Ευρωπαϊκής Ένωσης (Ευρωπαϊκό Κοινωνικό Ταμείο – ΕΚΤ) και εθνικών πόρων, υλοποιεί Έργο με τίτλο: **«ΠΡΟΓΡΑΜΜΑΤΑ ΔΙΑ ΒΙΟΥ ΕΚΠΑΙΔΕΥΣΗΣ ΓΙΑ ΤΗΝ ΑΝΑΠΗΡΙΑ - ΑΠ 7,8,9»**

**ΚΑΛΕΙ**

Τους υποψηφίους να εκδηλώσουν ενδιαφέρον για την κάλυψη **δέκα (10) θέσεων εκπαιδευομένων** για την παρακολούθηση προγράμματος εξειδίκευσης αιρετών στελεχών και εργαζομένων του αναπηρικού κινήματο**ς** στο σχεδιασμό πολιτικής για θέματα αναπηρίας, στο πλαίσιο υλοποίησης της Δράσης 2 «ΠΡΟΓΡΑΜΜΑ ΕΞΕΙΔΙΚΕΥΣΗΣ ΑΙΡΕΤΩΝ ΣΤΕΛΕΧΩΝ ΚΑΙ ΕΡΓΑΖΟΜΕΝΩΝ ΤΟΥ ΑΝΑΠΗΡΙΚΟΥ ΚΙΝΗΜΑΤΟΣ ΣΤΟ ΣΧΕΔΙΑΣΜΟ ΠΟΛΙΤΙΚΗΣ ΓΙΑ ΘΕΜΑΤΑ ΑΝΑΠΗΡΙΑΣ» του Υποέργου 1 «Εκπαιδευτικά Προγράμματα Δια Βίου Μάθησης για Άτομα με Αναπηρία» του ανωτέρω Έργου, **στη Θεματική Ενότητα «ΕΡΓΑΣΙΑ - ΑΠΑΣΧΟΛΗΣΗ ΚΑΙ ΑΤΟΜΑ ΜΕ ΑΝΑΠΗΡΙΑ» συνολικής διάρκειας 50 ωρών** **στην Λάρισα. Το εκπαιδευτικό πρόγραμμα θα διεξαχθεί τις ακόλουθες ημερομηνίες: 14-17 Μαΐου 2015 (1ο 4ήμερο) και 28-31 Μαΐου 2015 (2ο 4ήμερο)[[1]](#footnote-1).**

Επισημαίνεται ότι η ανωτέρω Δράση δεν είναι επιδοτούμενη για τους εκπαιδευομένους. Η Δράση καλύπτει το κόστος της μετακίνησης, διαμονής και διατροφής στις περιπτώσεις εκπαιδευομένων που δεν είναι μόνιμοι κάτοικοι της Λάρισας, αλλά διαμένουν σε άλλη πόλη και πάντα **εντός των ορίων της Περιφέρειας Θεσσαλίας, Περιφέρειας Στερεάς Ελλάδας, της Περιφέρειας Αττικής και της Περιφέρειας Κεντρικής Μακεδονίας**.

**Απαραίτητη προϋπόθεση συμμετοχής:**

Οι εκπαιδευόμενοι πρέπει να είναι:

* αιρετά στελέχη της τριτοβάθμιας οργάνωσης ατόμων με αναπηρία (Ε.Σ.Α.μεΑ.) ή και εκπρόσωποι της Ε.Σ.Α.μεΑ. σε Κέντρα Κοινωνικής Πρόνοιας ή/και επίτιμων μελών της Ε.Σ.Α.μεΑ ή/και πανελλήνιων φορέων ατόμων με αναπηρία ή/και πρωτοβάθμιων ή/και δευτεροβάθμιων σωματείων ατόμων με αναπηρία ή γονέων ατόμων με αναπηρία.

Εφόσον δεν καλυφθούν οι θέσεις από αιρετά στελέχη, δικαίωμα συμμετοχής έχουν εργαζόμενοι πρωτοβάθμιων ή δευτεροβάθμιων σωματείων ατόμων με αναπηρία ή γονέων ατόμων με αναπηρία ή της τριτοβάθμιας οργάνωσης ατόμων με αναπηρία.

**Υποβολή Δικαιολογητικών:**

Οι ενδιαφερόμενοι **μαζί με την αίτηση** την οποία θα την βρείτε συνημμένη στην παρούσα ανακοίνωση πρέπει να υποβάλουν **υποχρεωτικά τα εξής δικαιολογητικά[[2]](#footnote-2):**

**1.** Βιογραφικό σημείωμα

**2.** Επικυρωμένο Φωτοαντίγραφο των δύο όψεων της αστυνομικής ταυτότητας

**3.** Οποιοδήποτε αποδεικτικό αναπηρίας (εγγραφή σε σωματείο ΑμεΑ, απόκομμα επιδόματος πρόνοιας, πιστοποιητικό υγειονομικής επιτροπής κ.ά.)

**4.** Οποιοδήποτε αποδεικτικό της συνδικαλιστικής δράσης.

**Οδηγίες Υποβολής Δικαιολογητικών**

Οι ενδιαφερόμενοι μπορούν είτε να προσκομίσουν την αίτηση και τα δικαιολογητικά τους οι ίδιοι (Δευτέρα έως Παρασκευή, ώρες 09:00 έως 15:00) **μέχρι την 27η Απριλίου 2015 και ώρα 15:00,** είτε να τα υποβάλουν ταχυδρομικά με συστημένη επιστολή στην ακόλουθη διεύθυνση της Ε.Σ.Α.μεΑ., Ελευθερίου Βενιζέλου 236 Τ.Κ. 16341 Ηλιούπολη, 2ος όροφος, υπ’ όψιν: Γραφείου Πρωτοκόλλου.

Το εμπρόθεσμο των αιτήσεων κρίνεται από την ημερομηνία της ταχυδρομικής σήμανσης.

**Πληροφορίες/Διευκρινήσεις**

Για περισσότερες πληροφορίες, οι ενδιαφερόμενοι μπορούν να απευθύνονται στην κ. Νεκταρία Αποστολάκη τηλ.: 210 - 9949837, από Δευτέρα έως Παρασκευή, ώρες 10:00π.μ. έως 15:00μ.μ.

**Ο Πρόεδρος της Ε.Σ.Α.μεΑ.**

**ΙΩΑΝΝΗΣ ΒΑΡΔΑΚΑΣΤΑΝΗ**

****

1. Η Ε.Σ.Α.μεΑ. διατηρεί το δικαίωμα αλλαγής του χρονοδιαγράμματος της πράξης ανάλογα με την πορεία υλοποίησης του έργου, μέρους του οποίου αποτελεί και η παρούσα. [↑](#footnote-ref-1)
2. Η επιλογή των υποψηφίων θα γίνει από τριμελή Επιτροπή του φορέα. [↑](#footnote-ref-2)